《一柳双莺与冯柳二公联句》
明代·林光

柳州堂上画图新，摩诘诗中为写真。老眼暂看心欲醉，高怀相对咏何频。

想当落笔风情别，幸得开樽物意春。烟雨十枝初入柳，江天双鸟最宜人。

偶来并坐空矰弋，忽著高飞远俗尘。淑气谩催回百啭，閒情容与转相亲。

碧云声落千门晓，别墅巢深万树匀。淡墨依稀何处得，李生往事与谁陈。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。